Komisijas paziņojums Padomei un Eiropas Parlamentam - Kodoliekārtu slēgšana un radioaktīvo atkritumu apsaimniekošana: Kodolsaistību pārvaldība, kuras izriet no Kopīgā pētniecības centra (KPC) pasākumiem, ko tas veic saskaņā ar Euratom līgumu /* COM/2008/0903 galīgā redakcija */





[pic] | EIROPAS KOPIENU KOMISIJA | Briselē, 12.1.2009 COM(2008)903 galīgā redakcija KOMISIJAS PAZIŅOJUMS PADOMEI UN EIROPAS PARLAMENTAM Kodoliekārtu slēgšana un radioaktīvo atkritumu apsaimniekošana: Kodolsaistību pārvaldība, kuras izriet no Kopīgā pētniecības centra (KPC) pasākumiem, ko tas veic saskaņā ar Euratom līgumu KOMISIJAS PAZIŅOJUMS PADOMEI UN EIROPAS PARLAMENTAM Kodoliekārtu slēgšana un radioaktīvo atkritumu apsaimniekošana: Kodolsaistību pārvaldība, kuras izriet no Kopīgā pētniecības centra (KPC) pasākumiem, ko tas veic saskaņā ar Euratom līgumu SATURS 1. Kopsavilkums 3 2. Paziņojuma mērķis 4 3. Konteksts 4 4. Kodoliekārtu slēgšanas programmas izpildes gaita (2004 – 2008) 4 4.1. Ispra (IT) 5 4.2. Karlsrūe (DE) 6 4.3. Gēla (BE) 6 4.4. Petena (NL) 6 5. Programmas vispārīgs novērtējums (2008) 7 5.1. Programmas izpildes gaita Isprā 7 5.1.1. Neatkarīgs pārskats 7 5.1.2. Riska vadība 7 5.1.3. Ietekme uz ES budžetu 10 5.2. Programmas izpildes gaita Karlsrūē, Gēlā un Petenā 11 5.2.1. Karlsrūe (DE) 11 5.2.2. Gēla (BE) 12 5.2.3. Petena (NL) 12 6. Programmas izpilde un budžets 2008. gada aprīlī (Kopsavilkums) 12 7. Finansiālā ietekme 13 8. Neatkarīgo ekspertu grupas atzinums 13 9. KPC valdes atzinums 14 10. Secinājumi 14 1. PIELIKUMS. Programmas izmaksas un izmaksu grafiks 16 1. KOPSAVILKUMS Šā paziņojuma mērķis ir precizēt un papildināt Eiropas Parlamentam un Padomei sniegto informāciju par Eiropas Komisijas Kopīgā pētniecības centra (KPC) vadītās kodoliekārtu slēgšanas un kodolatkritumu apsaimniekošanas programmas ( D&WM programma) izpildes gaitu laika posmā no 2004. līdz 2008. gadam. Svarīgākie programmas pasākumi ir KPC objektā JRC-Ispra (Itālija, Ispra), kurā pārtraukta KPC kodoliekārtu lielākās daļas ekspluatācija, taču slēgšanas pasākumi patlaban veikti ierobežotā apjomā, tāpat kā objektos Gēlā (Beļģija), Karsrūē (Vācija) un Petenā (Nīderlande), kuros joprojām kodoliekārtas darbojas. Aizvadīto četru gadu laikā programma ir saņēmusi jaunu impulsu un gūti vērā ņemami panākumi vairāku svarīgu programmas pasākumu īstenošanā. Tā kā Itālijā nav radioaktīvo atkritumu apstrādes un glabāšanas iekārtu, Isprā uz vietas objektā JRC-Ispra tiek projektētas un būvētas atkritumu raksturošanas, apstrādes un kondicionēšanas iekārtas (pirms slēgšanas). Visi Ispras objekta atkritumi (12 000 m3) pēc kondicionēšanas būs jāglabā uz vietas, jo Itālijā nav vietas to pagaidu glabāšanai vai galīgai noglabāšanai; tāpēc KPC projektē glabātavu uz vietas objektā. Lielākā daļa kodolmateriālu no objekta jau ir izvesta vai notiek to nodošana trešajām personām. Vienlaikus notiek pirmsslēgšanas pasākumi trijos citos objektos attiecībā uz nederīgajām iekārtām un piederumiem, kas kādreiz izmantoti zinātniskās pētniecības darbā, kā arī notiek degvielas un kodolmateriālu izņemšana no šiem objektiem. Gan iekšējais, gan neatkarīgu ekspertu 2008. gadā veiktais novērtējums apliecina D&WM programmas izpildei pieņemto vietējo stratēģiju pareizību, atzinīgi novērtējot objektos līdz šim paveikto. Tomēr programmas izpildes gaitu Isprā kavē vairāki ierobežojumi un neskaidrības, konkrēti: - Itālijā par atkritumu glabāšanu nav galīgi pieņemtu standartu (jeb atkritumu pieņemšanas kritēriju ( waste acceptance criteria ), tādēļ KPC uz vēlāku laiku jāatliek dažu veidu atkritumu kondicionēšana; - neskaidrība par galīgās noglabāšanas izmaksām vēl neuzbūvētajā Itālijas glabātavā. Kopienai tas var radīt ievērojamu finanšu risku, kuram KPC gatavo rezerves plānus; - Itālijā iedzīvotājiem noteiktais jonizējošā starojuma dozas pārlieku stingrais ierobežojums, kas atkritumu apsaimniekošanai un pagaidu glabāšanai rada papildu grūtības ar finansiālām sekām; - „Itālijas saistības” Ispras objektā, kuras izriet no Itālijas kādreizējām kodolaktivitātēm tajā, kas palielina KPC veicamo darbu apjomu un Kopienai rada finansiālu risku. Minētos ierobežojumus papildina kodoljautājumos kvalificētu uzņēmumu nelielais skaits, kā arī Komisijas iekšējās iepirkuma un personāla atlases procedūras, kas, ņemot vērā programmas tehnisko sarežģītību, dažkārt radījušas šķēršļus, kuru dēļ Isprā kavējas dažu projektu īstenošana. Dažu iekšēju apstākļu un ārēju faktoru, piemēram, iepirkuma procedūru, dēļ ir aizkavējušies dažu Ispras programmas svarīgu pasākumu izpildes termiņi un palielinājušās sākotnēji plānotās izmaksas (+6 %) un programmas grafiks (+8 gadi nogādāšanai uz galīgas noglabāšanas valsts centru). Rīcībai arvien lielāku neskaidrību apstākļos KPC ir pieņēmis risku mazināšanas stratēģiju. Tajā paredzēti tādi pasākumi kā kontaktu nostiprināšana ar Itālijas partneriem, plašāka kompleksu risinājumu projektu izmantošana un iepirkuma procedūru vienkāršošana. Ja saglabāsies neskaidrības par atkritumu pieņemšanas kritērijiem, kā rezerves variantu KPC plāno Isprā pievērsties drošai konservācijai, atkritumu kondicionēšanu atliekot līdz laikam, kamēr tiks nodrošinātas galīgas noglabāšanas iespējas. KPC izstrādātā kodolobjektu slēgšanas stratēģija jau ir plaši apspriesta ar nozares ekspertiem un neatkarīgo ekspertu grupā, kas KPC konsultē ar programmu saistītajos jautājumos, un tie visi ir devuši ieguldījumu stratēģijas risinājumu izstrādāšanā, kurus tie ar atzinuši un akceptējuši. 2. PAZIņOJUMA MēRķIS Šā paziņojuma mērķis ir precizēt un papildināt informāciju, kas Eiropas Parlamentam un Padomei sniegta par kodoliekārtu slēgšanas un kodolatkritumu apsaimniekošanas programmu ( D&WM programma[1]), ko vada Eiropas Komisijas Kopīgais pētniecības centrs (KPC). Tas ir nākamais paziņojums pēc attiecīgi 1999. gadā un 2004. gadā sniegtajiem paziņojumiem COM(1999)114 un SEC(2004)621. 3. KONTEKSTS Ar Euratom līguma 8. pantu izveidotais KPC sākotnēji nodarbojās tikai ar kodolenerģētikas jautājumiem, taču vēlāk, apmierinot citu Komisijas ģenerāldirektorātu un institūciju vajadzības, tā darbības joma tika paplašināta. Patlaban ar kodolenerģijas izmantošanu saistītie jautājumi ir apmēram 30 % no KPC darbības sfēras. KPC saskaņā ar Līgumu jāizpilda savas kodolsaistības, un pēc darbības izbeigšanas jādemontē savas kodoliekārtas. Šim nolūkam pēc vienošanās ar Eiropas Parlamentu un Padomi izveidota arī atsevišķa budžeta pozīcija. D&WM programma attiecas uz visām KPC kodoliekārtām, no kurām daudzas vēl ir ekspluatācijā, piemēram, Gēlā, Karlsrūē un Petenā. Kodoliekārtas, kuras tiek slēgtas, galvenokārt atrodas Isprā. Praktiski tas nozīmē, ka Komisija ir apņēmusies novecojušās iekārtas slēgt un veikt to beznosacījumu demontāžu, t.i., bez jebkādiem radioloģiskiem ierobežojumiem. Tādējādi tiks radītas iespējas tās izmantot pilnīgi citiem mērķiem. 4. KODOLIEKāRTU SLēGšANAS PROGRAMMAS IZPILDES GAITA (2004 – 2008) Kā iepriekš minēts, Gēlas, Karlsrūes un Petenas objektos nodarbojas ar kodolpētījumiem, bet Isprā, izņemot ciklotronu un laboratorijas, kuras atbalsta KPC aizsargpasākumu programmu, visas kodoliekārtas (reaktori un stendi) ir galīgi slēgtas jau vairākus gadus. Tāpēc iekārtu slēgšanas programma Isprā ir plašāka un sarežģītāka, un šajā iedaļā aprakstīta plašāk nekā par pārējiem objektiem. 4.1. Ispra (IT) Itālijas situācija atšķiras no situācijas citās valstīs, kurās darbojas KPC, turklāt Itālijā nav ne pakalpojumu sniedzēja, kas nodarbojas ar radioaktīvo atkritumu apstrādi, ne valsts repozitārija šo atkritumu pagaidu glabāšanai vai galīgai noglabāšanai. Tāpēc KPC tās objektā Isprā jābūvē vairākas atkritumu apstrādes un kondicionēšanas iekārtas. Saskaņā ar Itālijas tiesību normām šiem atkritumiem jābūt tādiem, lai noteiktu laiku, kas ir līdz pat 50 gadiem, varētu veikt to pagaidu glabāšanu. Izstrādājot programmu Isprai, šī konkrētā prasība ir ņemta vērā, un KPC pieņēmis attiecīgu darbības stratēģiju. Ispras programmā noteikti pieci galvenie mērķi, kas jāīsteno šādā secībā: - novecojušo iekārtu, kuru darbība tiek apzīmēta kā ´droša iekonservēšana´, drošības uzturēšana saskaņā ar spēkā esošajiem drošības standartiem[2]; - atkritumu raksturošanas, apstrādes, kondicionēšanas un pagaidu glabāšanas iekārtu būve vai rekonstrukcija; - kodolmateriālu kondicionēšana to turpmākai glabāšanai uz vietas objektā vai nodošanai trešām personām; - esošo atkritumu reģenerācija, attīrīšana un atkārtota kondicionēšana; - novecojušo iekārtu demontāža un demontāžas atkritumu apsaimniekošana. Kopš 2004. gada programmā galvenā vērība veltīta atkritumu raksturošanas un apstrādes iekārtām. Līdz 2007. gada beigām pabeigta šādu iekārtu būve: - šķidro atkritumu apstrādes iekārta; - iekārta cieto atkritumu dekontaminācijai ar abrazīva strūklu; - cieto atkritumu fiziskās un radioloģiskās raksturošanas iekārtas, kas nodrošina atkritumu konteineru satura radioloģiskā monitoringa iespējas; - monitoringa iekārtas atkritumiem ar zemu radioaktivitāti vai atkritumiem, kas nav radioaktīvi un kurus var pārstrādāt, izmantojot atkritumu apsaimniekošanas nozares tradicionālos izplatīšanas kanālus; Bez tam jau ir pabeigtas vai tuvojas nobeigumam šādas operācijas: - 20 t neapstarotas kodoldegvielas nosūtītas uz Amerikas Savienotajām valstīm un Franciju; - no ekspluatācijas izņemti 1500 avoti, un notiek to nodošana trešai pusei; - notiek sārmu metālu izņemšana; - notiek karsto kameru modifikācija un pārbūve, lai nodrošinātu joprojām uz vietas objektos esošo apstaroto kodolmateriālu kondicionēšanu; - sešu galveno novecojušo iekārtu (reaktoru un kritisko stendu) fiziskā un radioloģiskā raksturošana; - citas darbības, kas tiek veiktas uzturēšanai vai jauno reglamentācijas prasību ievērošanai. Tiek īstenotas dažas darbības, kas jāveic pirmsslēgšanas posmā, tostarp Ispra-1 reaktora dzesēšanas torņa demontāža, uz bijušajām attīrīšanas iekārtām ejošā šķidro atkritumu vada demontāža, vairāku palīgēku demontāža, iekārtu demontāža un vairāk nekā 1200 t metālu un citu materiālu sagatavošana evakuēšanai. Visbeidzot, veikta atkritumu apstrādes un pagaidu glabāšanas zonas restrukturizācija un rekonstrukcija, lai pieņemtu jaunas iekārtas. Notiek projektēšanas darbi pagaidu glabātavai ar jaudu līdz 12 000 m3 kondicionētu atkritumu, kas atbilst aprēķinātajam kopējam atkritumu daudzumam, kas ir Isprā. 4.2. Karlsrūe (DE) Karsrūē (atšķirībā no Ispras) ir iespējams izvest lielāko daļu JRC-Karlsruhe radioaktīvo atkritumu uz Forschungszentrum Karlsruhe GmbH pagaidu glabātavu, kas nodarbojas ar reģionā esošo radioaktīvo atkritumu vākšanu, attīrīšanu un kondicionēšanu, lai tos vēlāk galīgi noglabātu valsts centrā, kas vēl tiks izveidots. Kopš 2004. gada JRC-Karlsruhe ir izvedusi tādus agrākās pētniecības darbu un iekārtu demontāžas laikā radušos atkritumus kā rokas manipulāciju kameras un skafandri, kas lietoti darbā ar kaitīgiem materiāliem. Gadā rodas vidēji divdesmit šādu iekārtu. 4.3. Gēla (BE) 2004. gadā JRC-Geel pabeigts tā slēgšanas programmas pirmais posms, kurā veikta radioķīmijas laboratorijas attīrīšana. Kopš 2004. gada drīzāk nekā plānots izvesta arī daļa neapstaroto kodolmateriālu. 4.4. Petena (NL) Papildus pētījumiem un izstrādēm ar kodolenerģijas izmantošanu nesaistītās jomās, Enerģētikas institūts ( IE ) reaktoru drošības pētījumiem izmanto tam piederošo augsta blīvuma neitronu plūsmas reaktoru ( HFR ): notiek darbības ar degvielu un komponentiem, tiek pētīta nākotnes (IV paaudzes) reaktoru drošība. Kopš 2004. gada KPC HFR reaktora ekspluatācijas licenci KPC nodevis kompānijai NRG (NL), kura šā reaktora ekspluatāciju līdz tam veikusi ar KPC licenci. Tas radījis iespējas skaidri noteikt pienākumus pret valsts drošības reglamentācijas iestādēm, jo tagad iekārtas operators un licences turētājs ir viena un tā pati persona. Tomēr HFR joprojām paliek KPC īpašumā, lai gan ekspluatācijas izmaksas, kā arī ieguldījumus, kas saistīti ar tā slēgšanu, apmaksā reaktora lietotāji. Kopš 2004. gada no JRC-Petten atpakaļ uz Amerikas Savienotajām Valstīm nosūtīta 420 degvielas elementu partija, par kuru saistības ir mantotas. Bez tam 2007. gadā NRG nodotas īpašuma tiesības uz partiju stipri apstarotu vēsturisku materiālu. Par programmas budžetam piešķirtajiem līdzekļiem nekādas citas finansiālas operācijas netika veiktas, un nekādas citas darbības līdz reaktora slēgšanai, kas nav plānota drīzāk par 2016. gadu, netiek paredzētas. 5. PROGRAMMAS VISPāRīGS NOVēRTēJUMS (2008) KPC 2008. gada sākumā veica tās objektu slēgšanas programmas izpildes gaitas novērtēšanu, lai pārliecinātos par D&WM programmā laikā no 2004. līdz 2008. gadam paveikto. Novērtējuma rezultāti KPC deva iespējas pārskatīt programmas stratēģiju, ar to saistītās izmaksas un izpildes termiņus. 5.1. Programmas izpildes gaita Isprā 5.1.1. Neatkarīgs pārskats Papildus iekšējam novērtējumam veikt Ispras programmas pārskatu KPC aicināja nozares uzņēmumu, kura specializācija ir kodolprojektu vadība un kodolobjektu slēgšana. Šis pārskats tika veikts 2008. gada pirmajā pusgadā ar mērķi identificēt tos esošās D&WM programmas elementus, kas attiecībā uz izmaksām un termiņiem nosaka projekta riskus. Pārskatā dots vispārējs apstiprinājums D&WM programmas izraudzītajai slēgšanas stratēģijai un ar to saistītajiem tehniskajiem risinājumiem Isprā. Izraudzītā stratēģija uzskatāma par slēgšanas patlaban labāko pieejamo tehnisko risinājumu, kas nodrošina sākotnēji izraudzītās pieejas saskaņotību ar atkritumu glabāšanas un apsaimniekošanas jaudām, drošības prasībām un budžeta noteiktajiem ierobežojumiem. Neatkarīgais pārskats vēlreiz apliecina iekšējās pārskatīšanas laikā konstatēto attiecībā uz ierobežojumiem un grūtībām, kas rada būtiskus riskus un neskaidrības par programmas izmaksām un izpildes termiņiem, un tajā doti ieteikumi šo risku mazināšanai. Turpmāk aprakstīti šie riski, neskaidrības un to radīto risku mazināšanas stratēģija. 5.1.2. Riska vadība 2003. gadā JRC-Ispra izstrādātajā D&WM programmā ņemts vērā, ka radioaktīvo atkritumu valsts glabāšanas centrs varētu tikt atvērts 2012. gadā. Šaubu dēļ par 2003. gadā izraudzīto centru Itālijas objekts 2. kategorijas atkritumu (ar īsu pussabrukšanas periodu un zemu līdz vidēju radioaktivitāti) galīgai noglabāšanai atvērs ne drīzāk kā 2020. gadā, un tajā pašā objektā varētu tikt izveidota glabātava 3. kategorijas atkritumu (ar garu pussabrukšanas periodu un augstu radioaktivitāti) pagaidu glabāšanai (ne galīgai noglabāšanai). Tāpēc JRC-Ispra programma izstrādāta saistībā ar valsts kontekstu, kuras izpildē ir radušās grūtības, jo īpaši ņemot vērā, ka par atkritumu glabāšanu nav galīgi pieņemtu standartu, bet valsts noteikumi ir pārlieku stingri. Bez tam programmas izpildi ierobežo vietējie tirgus apstākļi un Komisijas iekšējie noteikumi. Programmas izpildes gaitu ierobežojošos faktorus un KPC un veiktie pasākumi to mazināšanai īsumā ir šādi. A: Par atkritumu glabāšanu nav galīgi pieņemtu standartu (jeb atkritumu „pieņemšanas kritēriju”, waste 'acceptance criteria', WAC ). Tas galvenokārt saistīts ar faktu, ka vēl joprojām nav pieņemts lēmums par valsts repozitāriju radioaktīvo atkritumu noglabāšanai. Līdz laikam, kamēr šie kritēriji netiek galīgi pieņemti, pastāv risks, ka KPC kaut kad vēlāk var būt jāveic atkritumu atkārtota kondicionēšana. Attiecīgais finansiālais risks ir ļoti augsts. - KPC rīcība: Riska mazināšanai KPC intensificējis kontaktus ar Itālijas iestādēm, lai panāktu, ka tās pieņem lēmumu par to, ka atkritumus Isprā var kondicionēt, ievērojot par 2. kategorijas atkritumiem pieņemtos pagaidu kritērijus[3]. Sākotnēji no Itālijas ministrijas tika saņemta pozitīva atbilde. Komisija turpina uzturēt kontaktus politiskā līmenī, lai panāktu oficiāla nolīguma noslēgšanu par atkritumu galīgu noglabāšanu un pieņemšanas kritērijiem. Starplaikā KPC ir pārveidojis atkritumu pagaidu glabātavas projektu Isprā, paredzot tajā pieņemt tikai 2. kategorijas atkritumus, jo par 3. kategorijas atkritumiem nav pieņemšanas kritēriju. Bez tam KPC nodomāts kondicionēt tikai 2. kategorijas atkritumus, kuri jāizņem drošības apsvērumu dēļ (piemēram, mucās bituminizēti atkritumi), un nogaidīt līdz galīgo pieņemšanas kritēriju izdošanai vai laikam, kamēr Itālijas administrācija oficiāli apņemsies kondicionēt citus 2. kategorijas atkritumus, un, kas ir būtiski, 3. kategorijas atkritumus. Šādai stratēģijas pārorientācijai ir ļoti būtiska ietekme uz projektu, jo pagaidu glabātavas projekts ir pārstrādāts tā, ka tajā var novietot tikai 2. kategorijas atkritumus, un tagad tās atvēršana plānota 2012. gadā, nevis 2009.gadā, kā bija iepriekš paredzēts. Iepriekš minēto ierobežojumu sekas ir atkritumu pagaidu glabāšanas konteinerizācijas kavēšanās, jo nav pieejami atkritumu konteineri, kas atbilst Itālijas noteikumiem; šā iemesla dēļ KPC pašiem jāprojektē savi (tiem atbilstoši) konteineri. B: Nav noteiktas robežvērtības atkritumu izlaišanai. Itālijā atļauts ievērot principu par tādu atkritumu izlaišanu, kas ir ļoti nedaudz radioaktīvi. Saskaņā ar šo principu drīkst pārstrādāt atkritumus, kuri iedzīvotājiem nerada jonizējošā starojuma kaitīgās iedarbības risku. Izlaišanas robežvērtības nosaka katrā konkrētā gadījumā atsevišķi un katram radionuklīdam (jebkurā gadījumā maksimālā vērtība noteikta 1 Bq/g, bet faktiskā vērtība var būt robežās no 1 līdz 0,1 Bq/g). Ispras objekts 2008.gada jūlijā saņēmis atļauju tikai par atkritumiem un materiāliem, kas jau ir radušies iekārtu darbības laikā. Tāpēc tagad ir iespējams izlaist šāda veida atkritumus. - KPC rīcība: KPC pieprasīs līdzīgu atļauju pēc tam, kad būs kompetentajām iestādēm iesniegusi pieteikumus visu iekārtu demontāžas licences saņemšanai. C: Zema iedzīvotājiem noteiktā pieļaujamā starojuma doza. Itālijā iedzīvotājiem noteiktais ar kodolaktivitātēm, tostarp ar iekārtu demontāžu, atkritumu apstrādi un pagaidu glabāšanu, saistītā jonizējošā starojuma dozas ierobežojums ir no visām Eiropas valstīm stingrākais (10 µSv/gadā, t.i., 15 līdz 100 reizes zemāka doza par attiecīgajiem citās Eiropas valstīs noteiktajiem ierobežojumiem), ja administratīvās iestādes nepiešķir īpašu atkāpi. Šī vērtība ir ļoti zema salīdzinājumā arī ar ICRP 2007. gada rekomendācijām[4]. Šāds starojuma dozas ierobežojums nopietni ierobežo arī plānotās darbības iekārtu slēgšanai. - KPC rīcība: KPC pastiprinājusi atkritumu pagaidu glabātas būvi objektā, lai samazinātu jonizējošo starojumu ārpus tā; tas programmai rada papildu izmaksas, kas, tiesa, ir mērenas. Turpmāk šis dozas ierobežojums var radīt problēmas citām ar slēgšanu saistītām operācijām, kā arī jaunas izmaksas. D: “Itālijas saistības” Ispras objektā. Daļa Ispras iekārtu un vēsturisko atkritumu pilnībā vai daļēji pieder Itālijas institūcijām[5]. Šīs iekārtas un atkritumi ir “Itālijas saistības”, kuru apjoms naudas izteiksmē ir vairāki desmiti miljoni euro. KPC sastādījis šo saistību sarakstu, taču gan pašu sarakstu, gan attiecīgās izmaksas iesaistītās Itālijas personas nav akceptējušas. Tas, ka ar attiecīgajām pusēm nav panākta vienošanās, kavē programmas izpildi un palielina ar to saistītās neskaidrības par finansiālo slogu Kopienas budžetam. - KPC rīcība: KPC iesniegusi visus tās rīcībā esošos dokumentus Itālijas attiecīgajām pusēm, lai panāktu vienošanos par attiecīgajiem projektiem. Komisija turpina uzturēt kontaktus politiskā līmenī, lai panāktu oficiāla nolīguma noslēgšanu par Itālijas saistībām. E: Neskaidrības par programmu, tostarp par atkritumu galīgas noglabāšanas izmaksām. Tā kā galīgas noglabāšanas centra nav, nav zināmas ne galīgās noglabāšanas izmaksas, ne šo izmaksu aprēķināšanai vajadzīgie parametri[6]. Šī neskaidrība ietekmē atkritumu apstrādes un kondicionēšanas procedūru[7] izvēli, un tādējādi tai ir ietekme arī uz izpildes termiņiem un izmaksām. - KPC rīcība: KPC izstrādājusi plānu gadījumam, ja saglabāsies neskaidrības par atkritumu pieņemšanas kritērijiem, un KPC tad Ispras programmā galveno vērību veltīs drošai konservācijai, atkritumu kondicionēšanu atliekot līdz laikam, kamēr tiks nodrošinātas galīgas noglabāšanas iespējas. Bez tam, lai ar programmu saistītās neskaidrības samazinātu, KPC pilnveidos risku un to iespējamās ietekmes modelēšanu, vairāk vērības veltot programmas nākamo posmu plānošanai. F: Neliels skaits vietējo firmu, kas kvalificēts darbam kodolnozarē un nepieciešamas būvdarbiem objektā: tas ietekmē piedāvājumu konkursu rezultātus, kuriem parasti tiek iesniegti nedaudzi dārgi piedāvājumi; šā iemesla dēļ bieži vien ir jāizsludina atkārtoti konkursi ar pārskatītām prasībām vai iepirkuma procedūras grozījumiem. - KPC rīcība: KPC pārskata savus iepirkumu kanālus tā, lai varētu saīsināt termiņus un radīt lielāku interesi tiem uzņēmumiem, kuri piesakās piedāvājumu konkursam. Kopumā JRC-Ispra pakāpeniski atsakās no pakalpojumu līgumiem ar maziem un vidējiem uzņēmumiem par labu kompleksiem risinājumiem. G: Komisijas iekšējās iepirkuma procedūras , kas, ņemot vērā programmas tehnisko sarežģītību, dažkārt ir bijušas pārāk ierobežojošas, piemēram, nedodot pietiekamas iespējas piedāvājumu apspriešanai. - KPC rīcība: KPC paredz iespējami pilnīgi izmantot Komisijas iepirkuma noteikumus un personāla atlases noteikumus, lai sekmīgi veiktu lielas un riskantas operācijas, un jo īpaši ar uzņēmējiem vestu sarunas par līgumu noslēgšanu attiecībā uz kompleksiem risinājumiem ar konkrētām prasībām par funkcionalitāti. Turklāt JRC-Ispra nostiprina tās slēgšanas darba grupu ar papildu vadības kapacitāti. 5.1.3. Ietekme uz ES budžetu Ispras programmas kopējais budžets 2007. gadā pārskatīts, lai pilnīgāk samazinātu riskus un neskaidrības, kas saistītas ar programmas turpmāko izpildi (sal. 5.1.2), reaģējot uz pieņemtajām vai plānotajām pārmaiņām, kurām ir ietekme uz slēgšanas projektu plānošanu un izmaksām. Rezultātā Ispras programmas kopējais pārskatītais budžets ir EUR 676 milj.2003, t.i., +EUR 37,4 milj.2003 vai +5,9 % salīdzinājumā ar prognozi 2004. gadam. Attiecīgi pārskatīta arī finansiālo saistību plānošana. Galvenie izmaksu izmaiņas ietekmējošie faktori ir šādi. - Atkritumu apsaimniekošanas iekārtu izmaksām būtu jāsamazinās par EUR 6 milj.2003 (-11%), jo šķidro un cieto atkritumu apstrādes iekārtu izmaksu pieaugumu ar uzviju kompensē atkritumu pagaidu glabātavas izmaksu samazinājums, kurā patlaban izvietoti tikai 2. klases atkritumi, kā arī darbu veikšana objektā uz vietas, nebūvējot stacionāras iekārtas (presēšanai, iecementēšanai). Šo darbu izmaksas turpmāk norādītas kā atkritumu apsaimniekošanas izmaksas. - Sākotnēji noteiktās objektā esošo vēsturisko atkritumu reģenerācijas un apsaimniekošanas izmaksas pārskatītas sakarā ar tirgus reakciju uz izsludināto piedāvājumu konkursu un ņemot vērā prasības par atkritumu paku pieņemšanu vēl izveidojamajā valsts centrā. Palielinājums ir EUR 31 milj.2003 (+75%). - Atkritumu apstrādes iekārtu apsaimniekošana un iepriekš minēto darbu veikšana (presēšana, iecementēšana) tiks uzticēta neatkarīgiem pakalpojumu sniedzējiem. To izmaksas ir EUR 16 milj.2003. - Ievērojami lielākas par sākotnēji plānotajām bijušas kodolmateriālu apsaimniekošanas (izņemšanas un pagaidu glabāšanas) izmaksas. Aprēķinātās izmaksas pārvērtētas par EUR 24 milj.2003 (+109%), no kuriem EUR 16 milj.2003 attiecas uz jau nomaksāto cenu par neapstaroto kodolmateriālu īpašuma tiesību nodošanu trešām personām. - Programmas termiņa pagarināšana (+8 gadi) pēc tam, kad tika atlikta glabāšanas centra atvēršana Itālijā, kā arī ar iepirkumiem saistītās grūtības paildzinās iekārtu uzturēšanas un monitoringa izmaksas līdz 2028. gadam. Šajā pozīcijā aprēķinātās papildu izmaksas ir EUR 28 milj.2003 (+35%). - Par EUR 10 milj.2003 (+10%) pārvērtētas arī kodoliekārtu (reaktoru un kritisko stendu) demontāžas izmaksas, ņemot vērā atkritumu iepakojumu izmaksu palielināšanos, kas saistīta ar obligātajām prasībām par konteineru 50 gadu korozijizturību. - Iepakoto atkritumu galīgās noglabāšanas izmaksas Itālijā vēl izveidojamajā glabāšanas centrā samazinātas par EUR 27 milj.2003 (-15%) sakarā ar neskaidrību mazināšanos jautājumā par kondicionēto atkritumu daudzumu. Tomēr jāņem vērā, ka šīs glabāšanas izmaksas vēl nav oficiāli apstiprinātas. Tās tomēr ir vienas no patlaban visās dalībvalstīs augstākajām izmaksām. - Pārējās izmaksu korekcijas saistītas ar papildu izmaksu iekļaušanu par darbiem iekārtās (ko veikuši neatkarīgi uzņēmumi), un atskaitot Itālijas daļu sakarā ar "Itālijas saistībām" objektā. Šīs divas pozīcijas kopumā dod samazinājumu EUR 6 milj.2003; tas ir ļoti piesardzīgs novērtējums. - Par personālu aprēķinātās izmaksas samazinātas par EUR 32 milj.2003 (-30%). Tas saistīts ar darbu apjoma palielināšanos, ko veic neatkarīgi uzņēmumi, un tādēļ nedaudz palielinājušās dažas iepriekš minētās izmaksas. 5.2. Programmas izpildes gaita Karlsrūē, Gēlā un Petenā 5.2.1. Karlsrūe (DE) JRC-Karlsruhe saskaras ar līdzīgiem ierobežojumiem kā Isprā tādā nozīmē, ka arī Vācijā vēl nav atvērts valsts glabāšanas centrs. Tiek īstenoti divi projekti, viens bijušajā rūdas ieguves šahtā “Schacht KONRAD” zemas aktivitātes atkritumu glabāšanai un otrs Gorlēbenā ( Gorleben ) visu atkritumu, arī ar augstu radioaktivitāti, glabāšanai. Svarīgākā patlaban notiekošā pārmaiņa ir nelielu nehomogēnu apstarotu kodolmateriālu daudzumu izņemšana dažādos veidos. Šie atlikumi radušies dažādos eksperimentos, kurus parasti veic sadarbībā ar citiem pētniecības centriem vai kodoloperatoru vārdā. JRC-Karlsruhe mēģinājusi vienoties par daļas plutoniju saturošo materiālu apstrādi trešās puses laboratorijā, taču attiecīgās izmaksas bijušas pārāk augstas. Patlaban tiek apsvērts tikai glabāšanas variants, bet tas saistīts ar materiālu raksturošanu un kondicionēšanu, kas arī ir atkarīga no pieņemšanas kritērijiem Vācijas glabāšanas centros. Šo iemeslu dēļ operācijas, kurām vēl nav vajadzīgo specifikāciju un iekārtu, ir atliktas uz vēlāku laiku. Programmā paredzēti arī ievērojami budžeta līdzekļi šīs problēmas risināšanai. Tie gan var izrādīties nepietiekami gadījumā, ja tiks paaugstinātas prasības šo materiālu pieņemšanai galīgai noglabāšanai. Vācijas valdība 2007. gadā darījusi zināmus savus nodomus par KONRAD glabāšanas centru, kuru plānots atvērt 2013. gadā. Laikā, kas pagājis pēc iepriekšējā ziņojuma, saskaņā ar Federālās Tiesas lēmumu izdarīti arī grozījumi likumā par Vācijas glabāšanas centru lietotāju finansiālo līdzdalību. Tādējādi ievērojami palielinājušies pētniecības centru avansa maksājumi, arī retroaktīvi ar atpakaļejošu spēku. JRC-Karlsruhe nomaksājamā summa par laiku no 1977. līdz 2012. gadam palielinājusies par EUR 21 milj.2003. Gaidāmās KONRAD atvēršanas sakarā tiek izstrādāti jau kondicionētu atkritumu jauni pieņemšanas standarti. Papildu pasākumi un uzraudzība jāveic Valsts Inspekcijas aģentūrai. Papildu izmaksas, kas radīsies KPC, ir EUR 7,2 milj.2003. Bez tam, izpildot prasības par licencēšanu, JRC-Karlsruhe jābūvē jauna laboratorija. Ar jauno laboratoriju saistītais plānoto saistību apjoms ir EUR 10 milj.2003. Tāpēc budžets ir pārskatīts, un tagad tas ir EUR 427,2 milj.2003 (salīdzinājumā ar EUR 389 milj.2003 iepriekšējā ziņojumā), tas nozīmē palielinājumu par 9,7 % vai EUR 38,2 milj.2003. Tāpēc pārskatīts arī finansiālo saistību plāns (sk. 1. pielik.). 5.2.2. Gēla (BE) Izmaksas un plāns būs saskaņā ar 2004. gada prognozēm (sk. 1. pielik.), t.i., EUR 42,0 milj.2003. 5.2.3. Petena (NL) Kopš 1996. gada augsta blīvuma neitronu plūsmas reaktora ( HFR) ekspluatācijai līdztekus notiek sagatavošanās tā slēgšanai. To finansē no papildu programmas līdzekļiem, kurus piešķir Nīderlande un Francija reaktora izmantošanai zinātniskās pētniecības vajadzībām. Līdz 2007. gada beigām to kopējais apjoms ir EUR 8,2 milj. Ņemot vērā neskaidrības par HFR reaktora nākotni, 2004. gadā KPC pieņēma lēmumu šim nolūkam līdzekļus pagaidām nepiešķirt. Petenas objekta slēgšanas kopējais budžets tāpēc paliek bez izmaiņām, un tas ir EUR 69 milj.2003. 6. PROGRAMMAS IZPILDE UN BUDžETS 2008. GADA APRīLī (KOPSAVILKUMS) Turpmāk tabulā apkopoti dati par programmas izpildi, salīdzinot faktiskos datus (2008. gada aprīlī) ar 2003. gada prognozi, t.i., salīdzinot 2003. gadā plānotās izmaksas ar faktiskajām. milj. EUR, 2003 | Kopējais budžets | 2003. gada prognoze | Faktiski | % no kopējā | Gēla | SEC 2004 | 41,9 | 6,8 | 16,1% | COM 2008 | 41,9 | 6,9 | 16,6% | Ispra | SEC 2004 | 638,6 | 165,6 | 25,9% | COM 2008 | 676,0 | 119,5 | 17,7% | Karlsrūe | SEC 2004 | 389,0 | 30,1 | 7,7% | COM 2008 | 427,2 | 43,2 | 10,1% | Petena | SEC 2004 | 68,8 | 11,1 | 16,1% | COM 2008 | 69,1 | 17,1 | 24,7% | Rezerve | SEC 2004 | 6,9 | 0,6 | 8,4% | COM 2008 | 7,5 | 0,8 | 11,1% | Kopā | SEC 2004 | 1145,3 | 214,2 | 18,7% | COM 2008 | 1221,7 | 187,5 | 15,3% | Tabulā apkopoti dati par D&WM programmas izmaksu izmaiņām laikā no 2004. gada līdz 2008. gadam (visas summas milj. EUR2003). milj. EUR, 2003 | Īpaši kredīti | Personāla izmaksas | Kopā | % no kopējā | Gēla | SEC 2004 | 39,8 | 2,1 | 41,9 | 3,7% | COM 2008 | 39,8 | 2,1 | 41,9 | 3,4% | Ispra | SEC 2004 | 531,3 | 107,3 | 638,6 | 55,8% | COM 2008 | 601,1 | 74,9 | 676,0 | 55,3% | Karlsrūe | SEC 2004 | 340,0 | 49 | 389,0 | 34,0% | COM 2008 | 378,2 | 49 | 427,2 | 35,0% | Petena | SEC 2004 | 67,0 | 1,8 | 68,8 | 6,0% | COM 2008 | 67,0 | 2,1 | 69,1 | 5,7% | Rezerve | SEC 2004 | 0,0 | 6,9 | 6,9 | 0,6% | COM 2008 | 0,3 | 7,2 | 7,5 | 0,6% | Kopā | SEC 2004 | 978,2 | 167,2 | 1145,3 | 100% | COM 2008 | 1086,4 | 135,3 | 1221,7 | 100% | Programmas kopējās izmaksas patlaban ir EUR 1222 milj.2003, un kopš 2004. gada tās ir palielinājušās par 6,7 % jeb EUR 76,3 milj.2003. 7. FINANSIāLā IETEKME Laika posmam no 2008. līdz 2013. gadam nav sagaidāma papildu finansiālā ietekme: milj. EUR pašreizējās cenās 2008. | 2009. | 2010. | 2011. | 2012. | 2013. | 28,7 | 32,66 | 26,9 | 26,27 | 32,72 | 30,90 | Nākamajā ziņojumā Eiropas Parlamentam un Padomei, ko paredzēts iesniegt 2011. gadā, tiks norādītas summas, kas jāparedz jaunajā daudzgadu finanšu plānā. 8. NEATKARīGO EKSPERTU GRUPAS ATZINUMS Neatkarīgo ekspertu grupa kodoliekārtu slēgšanas un atkritumu apstrādes jautājumos, ko KPC izveidojis programmas sākumā un ko apstiprinājusi tā valde, sniedz konsultācijas par D&WM programmas vadību. Tajā ietilpst Eiropas eksperti no dažādām dalībvalstīm, un tās sanāksmes notiek divas reizes gadā. Tā apspriež slēgšanas un atkritumu apstrādes stratēģiju, pieejamās tehnoloģijas, piedāvājumu konkursu organizēšanu un rīkošanu, iekšējo resursu pārvaldību, apmācību jautājumus un dažādus citus ar minēto programmu saistītus aspektus. Grupā konkrēti apspriesti programmas stratēģijas aspekti Isprā, piemēram, pagaidu glabāšanas varianti. KPC ir saņēmis svarīgus norādījumus un kopumā pilnīgu pieņemtās stratēģijas atbalstu. Grupā apspriests arī šis ziņojums, par kuru tā sniegusi kopumā pozitīvu atzinumu ar šādām piezīmēm. - Jautājums par atkritumu pieņemšanas kritērijiem, par kuriem no Itālijas vēlreiz jāsaņem apstiprinājums, ka patlaban pēc spēkā esošajām normām kondicionētos atkritumus vēlāk nebūs vajadzīgs atkārtoti kondicionēt, un vismaz, ka šādas iespējamās atkārtotās kondicionēšanas izmaksas netiks segtas no Ispras D&WM programmai piešķirtajiem līdzekļiem. - Itālijā iedzīvotājiem noteiktais ar kodolaktivitātēm, tostarp iekārtu demontāžu, atkritumu attīrīšanu un pagaidu glabāšanu, saistītā jonizējošā starojuma dozas ierobežojums ir visās Eiropas valstīs stingrākais (10 µSv/gadā, t.i., 15 līdz 100 reizes zemāka doza par attiecīgajiem citās Eiropas valstīs noteiktajiem ierobežojumiem, un tā ir zema salīdzinājumā arī ar ICRP 2007. gada rekomendācijām[8]). Tomēr jāņem vērā šādu tik zemu pieļaujamo dozu ietekme uz dažu Isprā būvējamo iekārtu izmaksām. 9. KPC VALDES ATZINUMS - Valde atbalsta sagatavotā paziņojuma iesniegšanu Eiropas Parlamentam un Padomei par kodoliekārtu slēgšanas un radioaktīvo atkritumu apsaimniekošanas programmu, un izsaka atzinību KPC par sākotnējā programmā paredzēto pasākumu īstenošanu. - Valde apstiprina pārskatīto plānu , kā arī pārskatīto budžetu un izpildes grafiku, izsakot atzinību KPC par centieniem nepārsniegt programmā sākotnēji paredzētās izmaksas, un aicina KPC turpināt sarunas ar valstu iestādēm. - Ņemot vērā radušos ierobežojumus un neskaidrības, valde ierosina divu gadu laikā pēc šā paziņojuma sniegšanas datuma sagatavot un iesniegt Eiropas Parlamentam un Padomei šā paziņojuma papildinājumu. 10. SECINāJUMI Panākts ievērojams progress laikā, kas pagājis kopš iepriekšējā paziņojuma sniegšanas 2004. gadā. Kodolmateriālu izņemšana, vairāku atkritumu apstrādes un raksturošanas iekārtu nodošana ekspluatācijā un raksturošanas sākšana lielām iekārtām, kuras jāslēdz, ir jāmin kā daži no svarīgākajiem programmā veiktajiem pasākumiem. Dažu iekšēju apstākļu un ārēju faktoru, piemēram, iepirkuma procedūru, dēļ ir aizkavējušies dažu svarīgu Ispras programmas pasākumu izpildes termiņi un palielinājušās sākotnēji plānotās izmaksas (+6 %) un programmas grafiks (+8 gadi nogādāšanai uz galīgas noglabāšanas valsts centru). Joprojām saglabājas vairākas neskaidrības, jo īpaši attiecībā uz situāciju Isprā. KPC neskaidrību ietekmes novēršanai veicis lielu darbu riska pārvaldībā. Ārkārtīgi liela nozīme ir jautājuma atrisināšanai par atkritumu pieņemšanas kritērijiem, kas kļūst par šķērsli atkritumu galīgai noglabāšanai. Ja saglabāsies neskaidrības par atkritumu pieņemšanas kritērijiem, KPC galvenā vērība programmas Ispras daļā var būt jāvelta drošai konservācijai, atkritumu kondicionēšanu atliekot līdz laikam, kamēr tiks nodrošinātas galīgas noglabāšanas iespējas. 1. PIELIKUMS. Programmas izmaksas un izmaksu grafiks Gēla | Ispra | Karlsrūe | Petena | Brisele | KOPĀ | |Saistības |Personāls |Saistības |Personāls |Saistības |Personāls |Saistības |Personāls |Saistības |Personāls un neparedzētas izm. |Saistības |Personāls | |Gads |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 |SEC 2004 |COM 2008 | |Kopā |39,832 |39,832 |2,104 |2,104 |531,336 |601,133 |107,311 |74,887 |340,001 |378,201 |49 |49,002 |67 |67 |1,819 |2,071 | |0,275 |6,939 |7,181 |978,169 |1.086,442 |167,174 |135,245 | |<2003 |6,149 |6,149 | | |21,36 |21,36 |8,789 |8,471 |11,611 |11,611 | | | | | | | | | | |39,12 |39,12 |8,789 |8,471 | |2003-07 |0,52 |794 |0,1 | |116,511 |71,473 |18,921 |17,964 |18,113 |30,66 |0,415 |0,882 |10,9 |16,66 |0,156 |0,408 | |0,275 |0,58 |0,561 |146,044 |119,862 |20,173 |19,814 | |2008 | |106 | | |20,975 |22,333 |5,2 |3,4 |3,533 |2,927 |0,15 |0,165 | | | | | | |0,264 |0,307 |24,508 |25,367 |5,614 |3,872 | |2009 | | | | |24,8 |25,267 |5,2 |3,4 |3,533 |2,896 |0,15 |0,165 | | | | | | |0,264 |0,314 |28,333 |28,163 |5,614 |3,88 | |2010 | | | | |18,65 |16,915 |5,2 |3,4 |3,533 |5,715 |0,15 |0,165 | | | | | | |0,264 |0,328 |22,183 |22,63 |5,614 |3,894 | |2011 | | | | |14,65 |15,056 |5,3 |3,4 |3,533 |6,505 |0,15 |0,165 | | | | | | |0,269 |0,336 |18,183 |21,561 |5,719 |3,902 | |2012 | | | | |19,84 |19,285 |5,3 |3,4 |3,533 |6,915 |0,15 |0,165 | | | | | | |0,269 |0,345 |23,373 |26,2 |5,719 |3,910 | |2013 | | | | |16,55 |19,686 |5,3 |3,4 |3,533 |4,453 |0,15 |0,165 | | | | | | |0,269 |0,36 |20,083 |24,139 |5,719 |3,925 | |>2013 |33,163 |32,783 |2,004 |2,104 |278 |389,758 |48,1 |28,05 |289,079 |306,519 |47,685 |47,130 |56,1 |50,34 |1,663 |1,663 | | |4,758 |4,63 |656,342 |779,4 |104,21 |83,577 | |visi skaitļi milj. EUR2003 NB: Ailē "Gads" norādīts izmantošanas gads; t.i., līdz 2003. gadam (<2003), laikā no 2003. līdz 2007. gadam, pēc tā nākamajos gados līdz 2013. gadam, pēc 2013.gada (>2013). Saistību kredīti ir kredīti iekārtām, darbībai un pakalpojumiem; personāla kredīti ir kredīti, kas izlietoti par KPC personālu. [1] D&WM: Decommissioning and Waste Management (Slēgšana un atkritumu apsaimniekošana). [2] Tas nozīmē slēgto iekārtu uzturēšanu drošuma un drošības prasībām atbilstošā stāvoklī, ņemot vērā iekārtu novecošanās procesus, kā arī valstu un starptautisko drošības noteikumu izmaiņas laikā līdz iekārtu demontāžai. [3] Isprā 95 % no radioaktīvo atkritumu kopējā daudzuma ir 2. kategorijas atkritumi (ar īsu pussabrukšanas periodu un zemu līdz vidēju radioaktivitāti). [4] ICRP Publication 103, Volume 37, Nos. 2-4 2007, p.116-117 (Public Exposure-prolonged exposure ) “Dozas ierobežojumam jābūt mazākam par 1 mSv, un pieņemama vērtība ir ne lielāka par aptuveni 0,3 mSv”. [5] ENEA un ENEL . [6] Jautājums par galīgo noglabāšanu joprojām nav atrisināts: ja maksu nosaka pēc atkritumu tilpuma vai to aizņemtās vietas repozitārijā, tam varētu būt ietekme uz KPC atkritumu apsaimniekošanas stratēģiju. [7] Piemēram, atkarībā no galīgās noglabāšanas maksas atkritumu presēšanas un iecementēšanas vietā var paredzēt dedzināšanu. [8] ICRP Publication 103, Vol. 37, N° 2-4-2007, p.116-117 (Public Exposure-prolonged exposure) „Dozas ierobežojumam jābūt mazākam par 1 mSv, un ieteicamā vērtība ir ne lielāka par 0,3 mSv”.